钦定古今图书集成/明伦汇编/闺媛典/第307卷 > 皇清四十 > 陈一夔妻傅氏
## 钦定古今图书集成/明伦汇编/闺媛典/第307卷 > 皇清四十 > 陈一夔妻傅氏

按《金谿县志》：“傅氏，贡士傅鲲化妺也。幼习女红，以供衣服，坐不偏，立不跛，温慎寡言，出于天性。年十七，事陈一夔。二十四，夫亡。绝粒十馀日，号恸呕血。父母哀其苦，强归宁，痛哭不从，独处一室，虽家人罕见其面。亲操井臼，事姑至孝。后二十年，姑亡，氏亦相继而卒。兄鲲化为之铭。”